Εγχειρίδιο χρήσης VAIO

Εργασία

# Σύνδεση στο Internet με ενσύρματη σύνδεση

Προτού χρησιμοποιήσετε το Internet, πρέπει να εγγραφείτε ως συνδρομητής σε έναν Παροχέα Υπηρεσιών Διαδικτύου (ISP) και να εγκαταστήσετε τις συσκευές που απαιτούνται για τη σύνδεση του υπολογιστή σας VAIO στο Internet.
Συνδέστε το ένα άκρο ενός καλωδίου LAN (δεν παρέχεται) στη θύρα LAN του υπολογιστή σας VAIO και το άλλο άκρο στο δίκτυο.
Σημείωση

- Για αναλυτικές πληροφορίες σχετικά με τις συσκευές που απαιτούνται για την πρόσβαση στο Internet και με τον τρόπο σύνδεσης του υπολογιστή σας VAIO στο Internet, απευθυνθείτε στον δικό σας Παροχέα Υπηρεσιών Διαδικτύου (ISP).

- Όταν συνδέετε τον υπολογιστή VAIO στο Internet, φροντίστε να χρησιμοποιείτε καλώδιο με ένδειξη "Network" ή "Ethernet".

- Δεν μπορείτε να έχετε πρόσβαση σε δίκτυα LAN αν είναι επιλεγμένο το Disabled για τη θύρα LAN στην οθόνη ρύθμισης του BIOS. Σε αυτήν την περίπτωση, αλλάξτε τη ρύθμιση του BIOS. [Πληροφ.]

- Μη συνδέετε τηλεφωνικά καλώδια στη θύρα LAN του υπολογιστή VAIO.
  Αν η θύρα LAN συνδεθεί στα δίκτυα ή στις τηλεφωνικές γραμμές που αναφέρονται παρακάτω, η υψηλή ένταση του ρεύματος που φθάνει στη θύρα ενδέχεται να προκαλέσει βλάβη, υπερθέρμανση ή πυρκαγιά.

- Οποιοδήποτε δίκτυο, εκτός από δίκτυα τύπου 1000BASE-T/100BASE-TX/10BASE-T

- Συνδρομητική γραμμή δημόσιου τηλεφώνου

- Ιδιωτικό τηλεφωνικό κέντρο (PBX)

- Τηλεφωνικές γραμμές οικιακής (ενδοεπικοινωνία) ή επιχειρησιακής χρήσης (εταιρικό τηλέφωνο πολλαπλών γραμμών)

Υπόδειξη

- Για να συνδέσετε τον υπολογιστή VAIO στο Internet μέσω της λειτουργίας Wi-Fi(R) (ασύρματο δίκτυο), πρέπει να διαμορφώσετε το Wi-Fi. [Πληροφ.]

- Όταν ο υπολογιστή σας VAIO είναι συνδεδεμένος με το θυροσυνδετικό (δεν παρέχεται), μπορείτε να συνδέσετε ένα καλώδιο LAN στη θύρα LAN του θυροσυνδετικού. [Πληροφ.]

Σχετικό θέμα
Πληροφορίες για τις υπηρεσίες σύνδεσης στο Internet
Πληροφορίες για το δίκτυο (LAN)
Έναρξη επικοινωνίας μέσω Wi-Fi(R) (ασύρματο δίκτυο)