Εγχειρίδιο χρήσης VAIO

Στοιχεία αναφοράς

# Σημειώσεις για τη χρήση του "Memory Stick"

Προτού χρησιμοποιήσετε το "Memory Stick", διαβάστε τις παρακάτω προφυλάξεις για τη σωστή χρήση του.

- Φυλάσσετε το "Memory Stick" σε σημεία όπου δεν φτάνουν παιδιά. Υπάρχει κίνδυνος κατάποσής της.

- Μην αγγίζετε την υποδοχή σύνδεσης του "Memory Stick" με τα δάχτυλά σας ή με μεταλλικά αντικείμενα.

- Το "Memory Stick" περιέχει ευαίσθητα ηλεκτρονικά εξαρτήματα. Μην τη χτυπάτε, μην τη λυγίζετε και μην τη ρίχνετε κάτω.

- Μην αποσυναρμολογείτε και μην τροποποιείτε το "Memory Stick".

- Μην βρέχετε το "Memory Stick".

- Μην τη χρησιμοποιείτε και μην την αποθηκεύετε σε μέρος που είναι εκτεθειμένο σε:

- Υπερβολικά υψηλές θερμοκρασίες, όπως μέσα σε σταθμευμένο αυτοκίνητο που είναι εκτεθειμένο στον ήλιο

- Άμεσο ηλιακό φως

- Υψηλή υγρασία ή διαβρωτικές ουσίες

- Υπερβολική σκόνη

- Βεβαιωθείτε ότι χρησιμοποιείτε "Memory Stick" και προσαρμογείς που είναι συμβατά με τα πρότυπα τα οποία υποστηρίζει ο υπολογιστής σας VAIO. Οι κάρτες και οι προσαρμογείς που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή.

- Δεν είναι δυνατή η εγγραφή δεδομένων σε "Memory Stick" με προστασία εγγραφής.

- Συνιστάται να δημιουργείτε αντίγραφο ασφαλείας των σημαντικών δεδομένων.

- Τα αποθηκευμένα δεδομένα ενδέχεται να χαθούν ή να καταστραφούν αν:

- Αφαιρέσετε το "Memory Stick" ή απενεργοποιήσετε τον υπολογιστή σας VAIO ενώ είναι αναμμένη η ενδεικτική λυχνία πρόσβασης σε μέσο αποθήκευσης.

- Χρησιμοποιήσετε το "Memory Stick" σε μέρος όπου στατικός ηλεκτρισμός ή ηλεκτρικός θόρυβος ενδέχεται να προκαλέσει διαταραχές στη λειτουργία της κάρτας.

- Όταν μετακινείτε το "Memory Stick", φροντίζετε να το τοποθετείτε στη θήκη του προκειμένου να αποφύγετε τη συσσώρευση στατικού ηλεκτρισμού.

- Προτού χρησιμοποιήσετε το "Memory Stick" με άλλη συσκευή, εκτός από υπολογιστή, όπως μια ψηφιακή κάμερα ή μια φορητή συσκευή ήχου, διαμορφώνετε (προετοιμάζετε) το "Memory Stick" μέσω της συσκευής.
  Ορισμένες συσκευές ενδέχεται να μην υποστηρίζουν τη μορφή αρχείων για υπολογιστές και να σας εμφανίζουν ένα μήνυμα που σας συνιστά να διαμορφώσετε το "Memory Stick". Σε αυτήν την περίπτωση, αντιγράψτε τα δεδομένα από το "Memory Stick" στον υπολογιστή σας VAIO και διαμορφώστε το "Memory Stick" μέσω της συσκευής. Με τη διαμόρφωση του "Memory Stick", διαγράφονται όλα τα δεδομένα που περιέχει.
  Για περισσότερες πληροφορίες, ανατρέξτε στο εγχειρίδιο της συσκευής.

- Μην εισάγετε άλλα αντικείμενα στην υποδοχή του "Memory Stick".

- Η υποδοχή του "Memory Stick" μπορεί να χρησιμοποιηθεί μόνο για ανάγνωση/εγγραφή δεδομένων από/σε "Memory Stick" που υποστηρίζονται και για κανέναν άλλο σκοπό.

## Σημειώσεις για τη χρήση του "Memory Stick Duo"

Όταν χρησιμοποιείτε το "Memory Stick Duo", μην γράφετε επάνω στην ετικέτα τού "Memory Stick Duo" με στυλό που έχουν λεπτή μύτη. Η άσκηση πίεσης στο μέσο ενδέχεται να προκαλέσει βλάβη στα εσωτερικά του εξαρτήματα.

## Σημειώσεις για τη χρήση του "Memory Stick Micro"

- Προτού χρησιμοποιήσετε το "Memory Stick Micro" ("M2"), βεβαιωθείτε ότι το έχετε τοποθετήσει σε έναν προσαρμογέα "M2" Duo. Αν τοποθετήσετε το μέσο απευθείας στην υποδοχή "Memory Stick Duo" χωρίς τη χρήση προσαρμογέα, ενδέχεται να μην είναι δυνατή η αφαίρεσή του από την υποδοχή.

- Φυλάσσετε το "Memory Stick Micro" και τους προσαρμογείς "M2" σε σημεία όπου δεν φτάνουν παιδιά. Υπάρχει κίνδυνος κατάποσής τους.

Σχετικό θέμα
Πληροφορίες για το "Memory Stick"
Συμβατό με "Memory Stick"
Εισαγωγή/Αφαίρεση του "Memory Stick"
Διαμόρφωση του "Memory Stick"